Legislatívne uznesenie Európskeho parlamentu o návrhu nariadenia Rady o uzatvorení protokolu, ktorým sa ustanovujú možnosti rybolovu a finančná kompenzácia určené v dohode medzi Európskym hospodárskym spoločenstvom a Republikou Pobrežie Slonoviny, týkajúcej sa rybolovu na šírom mori Pobrežia Slonoviny, na obdobie od 1. júla 2004 do 30. júna 2007 (KOM(2004)0619 - C6-0138/2004 - 2004/0211(CNS))



Úradný vestník 117 E , 18/05/2006 S. 0120 - 0121



P6_TA(2005)0192 Protokol k dohode o rybolove ES - Pobrežie Slonoviny ( 1. júl 2004 - 30. jún 2007) * Legislatívne uznesenie Európskeho parlamentu o návrhu nariadenia Rady o uzatvorení protokolu, ktorým sa ustanovujú možnosti rybolovu a finančná kompenzácia určené v dohode medzi Európskym hospodárskym spoločenstvom a Republikou Pobrežie Slonoviny, týkajúcej sa rybolovu na šírom mori Pobrežia Slonoviny, na obdobie od 1. júla 2004 do 30. júna 2007 (KOM(2004)0619 — C6-0138/2004 — 2004/0211(CNS)) (Konzultačný postup) Európsky parlament, - so zreteľom na návrh nariadenia Rady (KOM(2004)0619) [1], - so zreteľom na článok 37 a článok 300 ods. 2 Zmluvy o ES, - so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Parlamentom (C6-0138/2004), - so zreteľom na článok 51 a článok 83 ods. 7 rokovacieho poriadku, - so zreteľom na správu Výboru pre rybné hospodárstvo a stanoviská Výboru pre rozpočet a Výboru pre rozvoj (A6-0114/2005), 1. schvaľuje zmenené a doplnené znenie návrhu nariadenia Rady a schvaľuje uzavretie protokolu; 2. poveruje svojho predsedu, aby pozíciu Parlamentu postúpil Rade a Komisii a vládam a parlamentom členských štátov a Republiky Pobrežia Slonoviny. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 Odôvodnenie 3 a (nové) | (3a) Je potrebné zlepšiť informácie poskytované Európskemu parlamentu; Komisia by mala na tento účel vypracovať výročnú správu o uplatňovaní dohody. | Pozmeňujúci a doplňujúci návrh 2 Odôvodnenie 4 a (nové) | (4a) Ochrana záujmov EÚ v oblasti rybolovu musí byť koordinovaná s udržateľnou správou zdrojov rybolovu z hospodárskeho a sociálneho hľadiska, ako aj z hľadiska životného prostredia, spolu s trvalo udržateľným rozvojom obyvateľstva žijúceho na pobreží z rybolovu. | Pozmeňujúci a doplňujúci návrh 3 Odôvodnenie 4 b (nové) | (4b) Komisia musí pokračovať v štúdiách zameraných na vyhodnotenie dopadov, pokiaľ ide o udržateľný charakter dohody uzatvorenej s Pobrežím Slonoviny. | Pozmeňujúci a doplňujúci návrh 4 Odôvodnenie 4 c (nové) | (4c) Je potrebné prijať opatrenia na podporu účasti miestnych organizácií založených na tradičných formách združovania a venovať príslušnú pozornosť úlohe žien pri spracovaní a komerčnom využití produktov rybolovu. | Pozmeňujúci a doplňujúci návrh 5 Odôvodnenie 4 d (nové) | (4d) Uplatňovanie dohody musí byť zhodnotené po prvom roku. | Pozmeňujúci a doplňujúci návrh 6 Odôvodnenie 4 e (nové) | (4e) Je vhodné stanoviť zdroje nevyhnutné na zabezpečenie plnenia podmienok tejto dohody. | Pozmeňujúci a doplňujúci návrh 7 Článok 3 a (nový) | Článok 3a V poslednom roku platnosti protokolu a predtým, ako sa uzavrie nová dohoda, Komisia predloží Európskemu parlamentu a Rade správu o uplatňovaní dohody a podmienkach, za ktorých bola táto dohoda vykonaná. | Pozmeňujúci a doplňujúci návrh 8 Článok 3 b (nový) | Článok 3b Na základe správy uvedenej v článku 3a a po konzultácii s Európskym parlamentom Rada prípadne poverí Komisiu rokovaním o prijatí nového protokolu. | Pozmeňujúci a doplňujúci návrh 9 Článok 3 c (nový) | Článok 3c Každý rok Komisia predloží Európskemu parlamentu a Rade správu o účelových krokoch, ktoré poskytnú orgány Pobrežia Slonoviny v súlade s článkom 4 ods. 2 protokolu. | [1] Zatiaľ neuverejnený v úradnom vestníku. --------------------------------------------------